Document ID: /roh_data/filtered/fineweb-2-filterrobots_roh.jsonl.gz/15315

La Posta ha tenor la Weko impedì il concurrent Quickmail e discriminà tscherts clients. Concret ha la Weko constatà che la Posta n'ha betg duvrà a moda unifitgada ses agen sistem da pretschs.
Per exempel dat la Posta cundiziuns spezialas per clients da fatschenta cun in volum da 100’000 francs. Clients sumegliants survegnivan dentant per part rabats pli bass ch’en il sistem dals pretschs.
Sistem intransparent
La Posta ha introducì in nov sistem da pretschs. L’idea era da remunerar clients che sa tegnian vid las finamiras mensilas fatgas cun l’interpresa. Da l’autra vart stuevan ellas quintar cun consequenzas negativas sch’ellas na cuntanschevan betg las finamiras.
La Posta dementescha
La Posta Svizra vul trair vinavant il cas a la Dretgira administrativa. Las sancziuns na sajan betg giustifitgadas. Els sajan sa cumportads adina correct cun tut ils clients, ha ella communitgà. La concurrenza na saja mai stada restrenschida e nagins clients sajan vegnids a la curta, scriva la posta.
RR novitads 08:00